La Barcelona de Woody Allen
/ Inici / Barcelona Movie Walks / La Barcelona de Woody AllenVersió per a imprimir
Sinopsis: La Vicky (Rebecca Hall) i la Cristina (Scarlett Johansson) són dues amigues nord-americanes que viatgen a Barcelona per passar uns dies de vacances a casa d’uns amics. A la Ciutat Comtal faran turisme, disfrutaran de la gastronomia i la cultura local, però sobretot reflexionaran sobre les seves respectives expectatives de vida a partir de l’encontre casual amb una peculiar parella d’artistes autòctons, Juan Antonio (Javier Bardem) i la seva ex-dona María Elena (Penélope Cruz).
guió: Woody Allen
productor: Letty Aronson
productor executiu: Jaume Roures
Juan Antonio Javier Bardem
Cristina Scarlett Johansson
Vicky Rebecca Hall
María Elena Penélope Cruz
Judy Nash Patricia Clarkson
Mark Nash Kevin Dunn
Doug Chris Messina
Oscar: Millor actriu secundària (Penélope Cruz), Globus d'Or: Millor pel·lícula de l'any, Bafta: Millor actriu secundària (Penélope Cruz), Boston Society of Film Critics Awards: Millor actriu secundària (Penélope Cruz), Goya: Millor actriu secundària (Penélope Cruz), Independent Spirit: Millor actriu secundària (Penélope Cruz), Premis Gaudí: Millor actriu secundària (Penélope Cruz), Millor pel·lícula en llengua no catalana
• Després d’aquesta primera experiència de Woody Allen amb Mediapro, ambdues parts han decidit ampliar la seva col•laboració per a tres noves pel•lícules que es rodaran inicialment entre el 2009 i el 2011. La primera es rodarà aquest any a Londres i molt probablement la segona a París.
• El rodatge a Espanya va començar el 9 de juliol del 2007 i finalitzà el 24 d’agost. Durant la primera setmana d’agost l’equip es va traslladar a Astúries per rodar les seqüències que es desenvolupen en aquella comunitat.
• El 14 de juny del 2007, tres setmanes abans d’iniciar el rodatge, la Universitat Pompeu Fabra de Barcelona va lliurar a Woody Allen el doctorat “honoris causa”. És el tercer investit per aquesta universitat després del pacifista sud-africà Desmond Tutu i del teoleg i historiador català Miquel Batllori. Durant l’acte, el cineasta va dir que “rodar a Barcelona és un somni fet realitat”.
• A l’inici del projecte la pel•lícula es va titular “Midnight in Barcelona”. Durant el rodatge a Barcelona i Astúries el nom va ser “WASP” (Woody Allen Spanish Project). El títol definitiu de “Vicky Cristina Barcelona” no va sorgir fins la fase de muntatge a la primavera del 2008.
• Durant el rodatge a Barcelona els mitjans de comunicació catalans i espanyols es van fer ressò de la gran afluència de públic a les localitzacions on es rodava. Fins i tot, una majoria de mitjans, van remarcar que això havia creat un cert malestar entre l’equip. Res més lluny de la realitat. El propi Woody Allen en declaracions posteriors al mitjans durant el 2008 ho va desmentir, “No es cert que sentis molta pressió durant el rodatge. Rodar a New York és molt més complicat”.
• Més enllà del rodatge, en Woody Allen va gaudir molt a la ciutat. Segons les seves pròpies paraules, hi ha diverses raons per aquesta satisfacció. En primer lloc perquè li encanta Barcelona, és enèrgica, cosmopolita i molt urbana. Segon, pel menjar i els restaurants. Tercer, perquè va tenir l’oportunitat de tocar jazz. Dos membres de la seva banda van actuar tot l’estiu del 2007 a l’Hotel Casa Fuster, així que, més d’un cop i de dos, s’hi afegia i tocava per sorpresa del públic present.
• La música que s’escolta a l’inici de la pel•lícula i en altres seqüències forma part del disc “Eusebio” del grup resident a Barcelona “Giulia y los Tellarini”. El destí va voler que una còpia del disc arribés a mans de Woody Allen, quan aquest ja estava a Barcelona rodant la pel•lícula. Va quedar fascinat i decidí incloure’l a la banda sonora. És precisament la cançó que porta el nom de la ciutat l’escollida com a tema principal del llargmetratge.
• Més enllà del protagonisme de la ciutat de Barcelona, un altre aspecte destacat de la pel•lícula és el vi. Hi ha un quinze seqüències on els personatges beuen vi, negre o blanc, expressant diversos cops l’excel•lència del mateix.
• Amb un pressupost aproximat de 15,5 milions de dòlars, la pel•lícula està tenint uns grans resultats de taquilla. A febrer del 2009 ja havia recaptat 70 milions d’euros a tot el món. A Espanya, des de la seva estrena el 18 de setembre del 2008 va aconseguir fins a febrer del 2009 més d’un milió i mig d’espectadors i 7,7 milions d’euros de recaptació. A la taquilla nord-americana ja supera els 25 milions de dòlars i, a França, és la pel•lícula de tota la filmografia de Woody Allen amb millor recaptació.
1 Temple Expiatori de la Sagrada Família
Vicky i Cristina fan fotografies de la façana del Naixement.
Metro - Línia 5 - Sagrada Família
2 Fundació Miró
Vicky, Cristina i Judy contemplen una escultura de Miró a la terrassa de la Fundació.
Autobus - 50
3 Casa Milà - "La Pedrera"
Vicky, Cristina i Judy admiren les vistes de Barcelona des del terrat.
Metro - Línia 5 - Diagonal
4 Fundació Tàpies
Els Nash conviden la Vicky i la Cristina a la inauguració d’una exposició.
Metro - Línia 4 - Passeig de Gràcia
5 Els Quatre Gats
Primera trobada entre Juan Antonio i les dues nord-americanes.
Metro - Línia 4 - Urquinaona
6 Parc Güell
La Vicky i en Juan Antonio es retroben després del viatge a Astúries.
Carrer d'Olot s/n
Metro - Línia 3 - Lesseps
7 Plaça Sant Felip Neri
La Cristina i en Juan Antonio proposen un dinar amb la Vicky i en Doug.
Metro - Línia 4 - Jaume I
8 Tibidabo
Després del dinar els quatre visiten el parc.
Funicular del Tibidabo - Tramvia blau
9 Hospital de Sant Pau
Vicky surt de classe amb el seu company Ben.
Metro - Línia 5 - Hospital de Sant Pau
10 Parc de la Ciutadella
Maria Elena ensenya tècniques de fotografia a la Cristina.
Metro - Línia 1 - Arc de Triomf
11 MACBA
Cristina, Vicky i Doug conversen asseguts en un bar de la plaça del MACBA.
Metro - Línia 1 - Universitat
12 La Rambla
Cristina passeja mentre fa fotografies a les parades de flors.
Metro - Línia 3 - Liceu
13 Museu Nacional d'Art de Catalunya (MNAC)
Vicky i Judy conversen a l’escalinata que dóna accés al museu.
Metro - Línia 1 - Espanya
14 Finca Güell
Vicky espera Juan Antonio a l’entrada principal.
Metro - Línia 3 - Palau Reial
15 Port Olímpic
Mark i Judy passegen pel Moll de Xaloc.
Metro - Línia 4 - Ciutadella